નવી દિલ્હી: પગાર પંચની ભલામણના અમલીકરણની રાહ જોઈ રહેલા કેન્દ્રીય કર્મચારીઓને તહેવાર પર ખાસ ભેટ મળી શકે છે. એવી આશા વ્યક્ત કરવામાં આવી રહી છે કે મોદી સરકાર કેન્દ્રીય કર્મચારીઓ માટે વિદેશ મુસાફરીનો વિકલ્પ ખોલી શકે છે. સૂત્રોના જણાવ્યાં મુજબ કેન્દ્ર સરકાર કેન્દ્રીય કર્મચારીઓને એલટીસી હેઠળ વિદેશ જવાનો વિકલ્પ આપશે. લાંબા વિચાર બાદ આ પ્રસ્તાવને સરકારે સ્વીકારે લીધો છે. સરકારના આ પગલાંને આગામી લોકસભાની ચૂંટણીમાં કેન્દ્રીય કર્મચારીઓને મનાવવાની કોશિશ તરીકે ગણવામાં આવી રહ્યો છે. જો કે કેન્દ્રીય કર્મચારીઓ કયા કયા દેશનો પ્રવાસ કરી શકે તે સરકાર નક્કી કરશે. શરૂઆતમાં દસ દેશોમાં ફરવાની મંજૂરી મળી શકે છે. DoPT મુજબ આ સુવિધા ક્યારથી અને કયા દેશો માટે મળશે તે પીએમ મોદીના નિર્દેશ બાદ નક્કી કરવામાં આવશે.